Doložka finančných, ekonomických, enviromentálnych vplyvov, vplyvov na zamestnanosť a podnikateľské prostredie v rámci projektu Getrag Ford Transmissions 

I.	Vyčíslenie odhadu dopadov na verejné financie

1.1	vyčíslenie (odhad) finančných dôsledkov na štátny rozpočet, vrátane vyčíslenia dôsledkov na počty zamestnancov štátnych rozpočtových a príspevkových organizácií
(A)	Dopad na štátny rozpočet v štruktúre finančných plnení podľa Investičnej zmluvy

•	Výkup Pozemkov SPF a Súkromných pozemkov tvoriacich Zónu 1 a    Technický pozemok (kapitálové výdavky)
(i)	Čas realizácie: do 30.4.2005
(ii)	Predpokladaná požiadavka na čerpanie finančných prostriedkov zo štátneho rozpočtu: max. suma 1 250 000 EUR, t.j. 50 000 000 Sk bez DPH.
 
•	Splnenie zoznamu úloh stanovených pre Lokalitu pred začiatkom výstavby v zmysle Prílohy 10 k Zmluve (kapitálové výdavky)
(i)	Čas realizácie: do 1.5. 2005 
(ii)	Predpokladaná požiadavka na čerpanie finančných prostriedkov zo štátneho rozpočtu: suma 1 575 000 EUR, t.j. 63 000 000 Sk bez DPH ( 74 970 000 Sk vrátane DPH)

•	Zabezpečenie realizácie opatrení regionálneho rozvoja (kapitálové výdavky)
(i)	Čas realizácie: okrem výstavby diaľnice do 30.06.2006
(ii)	Predpokladaná požiadavka na čerpanie finančných prostriedkov zo štátneho rozpočtu: suma   910 627 000,- Sk bez DPH (1 083 646 130 Sk vrátane DPH)

•	Prevádzkové prostriedky pre realizátora regionálneho rozvoja, Kechnec Invest a SARIO  
(i)        Čas realizácie:  2005-2006 
(ii)      Predpokladaná požiadavka na čerpanie finančných prostriedkov zo štátneho rozpočtu: suma 91 000 000 Sk bez DPH ( 108 290 000 Sk vrátane DPH)

•	Poskytnutie štátnej pomoci (za predpokladu schválenia pôvodne navrhovanej výšky zo strany Európskej komisie (kapitálové výdavky)
	
Regionálna pomoc
(a) 	Finančný grant : 
(i)	Čas realizácie: 2005-2008
(ii)	Predpokladaná požiadavka na čerpanie finančných prostriedkov zo štátneho rozpočtu: 
Rok 	2005	2006	2007	2008	Spolu	
mil. €	20	15	5	-	40	
    Suma vo výške 40 000 000 Eur, t.j. 1 600 000 000 Sk  je uvedená bez DPH (1 904 000 000 Sk vrátane DPH).    
(b) Daňové úľavy : 
(i) Čas realizácie : desať rokov od prvého zdaňovacieho obdobia v ktorom GFTSK vznikne kladná daňová povinnosť na dani z príjmov právnických osôb.
(ii)Predpokladaná požiadavka na čerpanie finančných prostriedkov zo štátneho rozpočtu: Vzhľadom na podstatu daňovej úľavy v tomto prípade nevzniká priama požiadavka na čerpanie finančných prostriedkov zo štátneho rozpočtu, avšak vo vyššie uvedenom období budú príjmy štátneho rozpočtu krátené až do výšky 13,5 mil. EUR, t.j. 540 000 000 Sk  
Príspevok na vzdelávanie (bežné výdavky)
(i)	Čas realizácie: po splnení podmienok zo strany Investora
(ii)	Predpokladaná požiadavka na čerpanie finančných prostriedkov zo štátneho rozpočtu: suma 1 000 000 EUR, t.j. 40 000 000 Sk bez DPH (47 600 000 vrátane DPH).  

Priamy dopad na štátny rozpočet podľa jednotlivých rozpočtových rokov (kurz 40Sk/EUR )	
	(bez DPH)					
						
 	v tis. Sk	2005	2006	2007	Celkom	
1	Návratná finančná výpomoc	92 200	0	0	92 200	
 	      z toho: výkup pozemkov	29 200	 	 	29 200	
 	                 úprava lokality + infraštruktúra	63 000	 	 	63 000	
2	Nenávratná finančná výpomoc	20 800	0	0	20 800	
 	      z toho: výkup pozemkov	20 800	 	 	20 800	
3	Štátna pomoc	800 000	640 000	200 000	1 640 000	
 	  A. Finančný grant	800 000	600 000	200 000	1 600 000	
 	      z toho: výkup pozemkov	29 200	 	 	29 200	
 	                 úprava lokality + infraštruktúra	63 000	 	 	63 000	
 	  B. Príspevok na vzdelávanie	0	40 000	0	40 000	
4	Regionálny rozvoj (príloha 11 Investičnej zmluvy)	698 127	212 500	0	910 627	
5	Prevádzkové prostriedky  pre realizátora
 Regionálneho  rozvoja Kechnec Invest a SARIO	50 000	41 000	 	91 000	
						
 	Nároky na ŠR celkom	1 661 127	893 500	200 000	2 754 627	

Nepriamy dopad na štátny rozpočet podľa jednotlivých rozpočtových rokov (kurz 40Sk/EUR )	
						
 	v tis. Sk	Spolu v Sk				
1	Daňová úľava max. výške 13,5 mil. EUR	540 000				
 	čas realizácie 10 rokov od prvého zdaňovacieho obdobia	 				

Sumy uvedené v tabuľke sú uvedené bez DPH, pričom táto bude stanovená v jednotlivých prípadoch vo výške v zmysle platných právnych predpisov v čase poskytnutia finančných prostriedkov.  

	Realizáciou investície nevzniknú dodatočné nároky na rozpočty štátnych fondov, na rozpočty obcí a VÚC a na rozpočty Fondu národného majetku SR a Slovenského pozemkového fondu

1.2. Investičné parametre Projektu sú uvedené v nasledovnej tabuľke

	2005	2006	2007	2008	2009	2010	2011	2012	Celkom	
	v miliónoch €	v miliónoch €	v miliónoch €	v miliónoch €	v miliónoch €	v miliónoch €	v miliónoch €	v miliónoch €	v miliónoch €	
Plánovaná lokálna investícia Projektu										
Pozemky a budovy	29	6	-	-	-	-	-	-	35	
Nové stroje, závod a iné zariadenia	15	49	29	29	-	-	-	-	122	
Existujúce zariadenia	-	8	-	-	-	-	-	-	8	
Stroje, závod a iné zariadenia celkom	15	57	29	29	-	-	-	-	130	
Domáce nástroje celkom	4	11	7	7	-	-	-	-	29	
Pozemky, budovy, stroje, závod a iné zariadenia celkom	48	74	36	36	-	-	-	-	194	
										
Neskoršie projekty										
Stroje, závod a iné zariadenia celkom	-	-	-	7	20	14	13	4	58	
Domáce nástroje	-	-	-	2	5	3	3	-	13	
Neskoršie projekty celkom	-	-	-	9	25	17	16	4	71	
										
Plánovaná lokálna investícia Projektu celkom	48	74	36	45	25	17	16	4	265	

1.3.	 vyčíslenie (odhad) finančných dôsledkov na rozpočty Sociálnej poisťovne, zdravotných poisťovní a Ústredia práce, sociálnych vecí a rodiny

Realizáciou plánovanej investície bude primárne a sekundárne vytvorených približne 1700 nových pracovných miest, čo sa okrem výrazného zníženia nezamestnanosti v danom regióne (podľa údajov ÚPSVaR k 30.11.2004 predstavovala 22,03 %) premietne do zvýšenia príjmov Sociálnej poisťovne, zdravotných poisťovní a Ústredia práce, sociálnych vecí a rodiny. Predpokladané príjmy do týchto inštitúcií do roku 2012 budú porovnateľné s poskytnutou štátnou pomocou.    

	
II.	Odhad dopadov na obyvateľov, hospodárenie podnikateľskej sféry a iných právnických osôb.

Vstupom významného zahraničného investora dôjde k podstatnému nárastu kvality podnikateľského prostredia, rastu kvalifikácie pracovnej sily, k zlepšeniu technickej infraštruktúry v rámci samotného regiónu ako i v jeho napojení na ostatné regióny SR, resp. MR. Predpokladáme podstatný nárast podnikateľských príležitosti v rámci subdodávateľských aktivít.    
Celá produkcia plánovanej investície bude orientovaná na export čo sa prejaví priaznivým dopadom na saldo obchodnej bilancie SR ročne vo výške cca 400 mil. €.

III.	Vyčíslenie odhadu dopadov na životné prostredie

Odhad dopadov Projektu na životné prostredie bude možné stanoviť na základe správy o posudzovaní vplyvov na životné prostredie a jej posúdenia zo strany dotknutých orgánov. Predpokladaný časový harmonogram vypracovania správy a predloženia pripomienok zo strany dotknutých orgánov je nasledovný: 
•	Spracovanie dokumentácie EIA - zisťovacie konanie (podľa záťaže na ZP nie je potrebne povinne hodnotenie) 
•	Odovzdanie EIA dokumentácie na MZP 10.1.2005 
•	Zákonom stanovená lehota 6 týždňov na vyjadrenia dotknutých úradov 25.2.2005 
•	Záverečné hodnotenie Ministerstva životného prostredia SR 15.3.2004 

IV.	Odhad dopadov na zamestnanosť

4.1.	      Prípad rastu zamestnanosti

Plánované vytváranie pracovných miest v zmysle Investičnej zmluvy je nasledovné:

Miestne pracovné miesta										
										
	2005	2006	2007	2008	2009	2010	2011	2012	ďalej	
	ľudí denne	ľudí denne	ľudí denne	ľudí denne	ľudí denne	ľudí denne	ľudí denne	ľudí denne	ľudí denne	
GETRAG FORD Transmissions Slovakia, s.r.o.										
administratíva	12	53	53	53	53	53	53	53	53	
Výroba	96	202	325	425	450	520	543	543	543	
Miestne pracovné miesta celkom	108	255	378	478	503	573	596	596	596	
										
Neskoršie fázy Projektu										
Výroba	-	-	-	-	211	191	191	191	191	
										
Miestne pracovné miesta celkom	108	255	378	488	714	764	787	787	787	

Investor plánuje vytvoriť 787 nových pracovných miest. Štruktúra zamestnanosti obsahuje tieto oblasti: informačné technológie, ľudské zdroje, logistika, strojárska výroba, kvalita, financie a iné. Percentuálne rozdelenie podľa pozícii z celkového plánovaného počtu zamestnancov : manažment 8%, výrobní manažéri 6%, vedúci tímov 28%, administratívni pracovníci 6%, špecialisti a robotnícke pozície 52%. Technická univerzita v Košiciach odštartovala spoluprácu medzi GFT o vývoji a výskume, o spolupráci na jednotlivých projektoch riadených investorom i nábore univerzitne vzdelaných študentov. Očakáva sa skoro 50% zamestnanosť vysokoškolsky vzdelaných ľudí.
V zmysle Investičnej zmluvy budú vyššie uvedené pracovné miesta vytvorené v rámci Projektu s miestom výkon práce v obci Kechnec, pričom sa predpokladá vzhľadom a vysokú nezamestnanosť v danom regióne, že väčšinu pracovnej sily bude možné zabezpečiť náborom zamestnancov z regiónu Košice a okolie.
Okrem uvedeného prostredníctvom spriaznenej spoločnosti GETRAG Getriebe und Zahnradfabrik Hermann Hagenmeyer  GmbH & Cie KG, ktorá zriadi samostatnú výrobu vznikne ďalších 150 nových dlhodobých pracovných miest.

4.2	Prípad nepriamych vplyvov, rozsah, časový úsek, kedy dôjde k prírastku/ úbytku pracovných miest, finančné náklady a zdroje ich krytia

Okrem novovytvorených pracovných miest v Projekte FORD vynaloží Investor svoje maximálne úsilie, aby v obci Kechnec bolo vytvorených ďalších 150 nových dlhodobých pracovných miest prostredníctvom jeho spriaznenej spoločnosti GETRAG Getriebe und Zahnradfabrik Hermann Hagenmeyer GmbH & Cie KG, ktorá zriadi samostatnú výrobu.